SAWAD เข้าซื้อหุ้นเพิ่มทุน BFIT หนุนกำไรทางตรง-อ้อมแนะซื้อราคาหุ้นไม่แพงเป้า 57 บ.
SAWAD เข้าซื้อหุ้นเพิ่มทุน BFIT หนุนกำไรทางตรง-อ้อมแนะซื้อราคาหุ้นไม่แพงเป้า 57 บ.
13 มี.ค. 2562

บล.เคทีบี (ประเทศไทย) ระบุในบทวิเคราะห์วันนี้(13มี.ค.62) ว่า บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ยอดสินเชื่อที่มีแนวโน้มขยายตัวสูง โดยเฉพาะการปล่อยสินเชื่อผ่าน BFIT ที่คาดว่าจะเพิ่มขึ้นอย่างมีนัย รวมทั้งค่าใช้จ่ายสำรองหนี้สงสัยจะสูญที่ลดลง ตามคุณภาพสินเชื่อที่ดีขึ้น ทั้งนี้เรามองว่า SAWAD มีความสามารถในการเพิ่มทุนในครั้งนี้จากเงินทุนที่ได้รับจาก Cathay มากกว่า 2.6 พันล้านบาท และเชื่อว่าเป็นคนที่เพิ่มทุนเพียงบริษัทเดียว เพราะ SAWAD ต้องการถือหุ้นใน BFIT เพิ่มขึ้น ซึ่งจะทำให้ SAWAD ได้ผลประโชยน์อย่างเต็มที่ เมื่อเทียบกับอดีตที่ผ่านมา
คาดผลการดาเนินงานปี 2019 ยังดีต่อเนื่องอยู่ที่ 3.3 พันล้านบาท (+20%yoy) โดยมองว่า Loan Yield ได้ผ่านจุดต่ำสุดในปีที่ผ่านมา และจะทยอยเพิ่มขึ้น ราคาไม่แพง ปัจจุบันเทรด PBV ต่ำกว่าเพียง 4.7x เทียบกับค่าเฉลี่ยในอดีตที่ 5.6x เป้าพื้นฐาน 57 บาท (อิง PBV 4.2x เทียบเท่า Avg.PBV-1SD)